Jegyzőkönyv

2018. február 15. napján 16,00 órakor a Gősfa Faluház helyiségében megtartott nyilvános, rendes képviselő-testületi ülésről.

**Jelen vannak**: Farkas Tiborné polgármester

 Vincze Istvánné alpolgármester

 Hessel Ferencné képviselő

 Szabó Gyuláné képviselő

 Szita Gabriella jegyző

**Igazoltan távol:** Horváth Edit képviselő

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre.

A képviselőtestület 4 igen egyhangú szavazattal a kiküldött meghívótól eltérően az alábbi napirendet fogadta el:

**Napirend:**

1. **Az elektronikus ügyintézés biztosításával kapcsolatos önkormányzati rendelet módosítása
Előadó: Farkas Tiborné polgármester**
2. **Az önkormányzat 2018. évi költségvetés tárgyalásának megkezdése
Előadó: Farkas Tiborné polgármester**
3. **Söjtöri Szociális Intézményfenntartó Társulás Társulási Megállapodás módosítása
Előadó: Farkas Tiborné polgármester**
4. **Egyebek**

**Napirend tárgyalása előtt**

Ülést levezető polgármester megállapította, hogy határidőben minden képviselő eleget tett vagyonnyilatkozat tételi kötelezettségének.

**Napirend tárgyalása:**

1. **Az elektronikus ügyintézés biztosításával kapcsolatos önkormányzati rendelet módosítása
Előadó: Farkas Tiborné polgármester**

**Farkas Tiborné polgármester:** Ismertette az írásos előterjesztést, azt kiegészíteni nem kívánta. Kérte a képviselőket mondják el véleményüket.

Kérdés, hozzászólás nem hangzott el.

**Farkas Tiborné polgármester:** Indítványozta az elektronikus ügyintézés biztosításával kapcsolatos önkormányzati rendelet módosítását.

További kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd ezt követően a polgármester szavazásra bocsátotta az elektronikus ügyintézés biztosításával kapcsolatos önkormányzati rendeletet-tervezetet.

Gősfa Község Önkormányzati Képviselő-testülete 4 igen szavazattal az önkormányzat 2017. évi költségvetéséről a következő rendeletet alkotta:

**Gősfa Község Önkormányzati Képviselő-testületének 2/2018.(II.28.) önkormányzati rendelete az elektronikus ügyintézés biztosításával kapcsolatos önkormányzati rendelet módosításáról**.

(A rendelet a jegyzőkönyvhöz csatolva.)

1. **Az önkormányzat 2018. évi költségvetés tárgyalásának megkezdése
Előadó: Farkas Tiborné polgármester**

**Farkas Tiborné polgármester:** Anapirenddel kapcsolatosan elmondta, hogya hatályos Államháztartási törvény előírása alapjána költségvetési törvény hatálybalépését követő 45 napon belül meg kell kezdeni az önkormányzati költségvetés tárgyalását. A költségvetési törvény 2018. január 1. napján lépett hatályba Ezáltal szükséges megkezdeni az önkormányzat költségvetésének tárgyalását 2018. február 15. napjáig. Ezen törvényi előírásnak eleget téve, megnyitja Gősfa Község Önkormányzatának 2018. évi költségvetési rendeletének tárgyalását, az önkormányzat 2018. évi költségvetésének kiadási és bevételi főösszege hozzávetőlegesen 53.716 e Ft-ban kerül majd meghatározásra az előzetes számítások az államkincstár által szolgáltatott adatok alapján.

A költségvetés tételes kidolgozása folyamatban van, a költségvetést 2018. március 20 napjáig kell elfogadni

Indítványozta, hogy a képviselő-testület fogadja el, hogy az önkormányzat 2018.évi költségvetés tárgyalását 53.716 e Ft kiadási és bevételi fő összeggel megkezdte.

Kérte a képviselőket a napirenddel kapcsolatosan tegyék fel kérdéseiket.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 4 igen egyhangú szavazattal a következő határozatot hozta:

**Gősfa Község Önkormányzati Képviselő-testületének
1/2018(II.15.) számú határozata**

Gősfa Község Önkormányzati Képviselő-testülete az önkormányzat 2018.évi költségvetésének tárgyalását 53.716 e Ft kiadási és bevételi fő összeg tervezettel megkezdte.

1. **Söjtöri Szociális Intézményfenntartó Társulás Társulási Megállapodás módosítás
Előadó: Farkas Tiborné polgármester**

**Farkas Tiborné polgármester** ismertette az írásos előterjesztést, azt kiegészíteni nem kívánta, kérte a képviselőket mondják el véleményüket.

Kérdés, hozzászólás nem érkezett.

**Farkas Tiborné polgármester** Indítványozta a Söjtöri Szociális Intézményfenntartó Társulás Társulási Megállapodás módosítás elfogadását.

Kérdés, hozzászólás a napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd a polgármester szavazásra bocsátotta az elhangzott előterjesztést.

Gősfa Község Önkormányzati Képviselő-testülete 4 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének
2/2018(II.15.) számú határozata**

Gősfa Község Önkormányzati Képviselő-testülete a Söjtöri Szociális Intézményfenntartó Társulás jegyzőkönyvhöz mellékelt társulási megállapodásának módosítását az előterjesztés szerinti tartalommal ***elfogadja.***

1. **Egyebek**
* **Új Közösségi tér létrehozására pályázat
Előadó: Farkas Tiborné polgármester**

**Farkas Tiborné polgármester:** Ismertette a VP6-19.2.1.-39-7-17pályázati felhívást. Elmondta, hogy elkészült a rendezvénytér terve. A pályázat keretében kerülne megvalósításra ez a nyitott pajtaszerű épület. Kérte a képviselőket mondják el véleményüket.

**Farkas Tiborné polgármester** Indítványozta, hogy Gősfa Község Önkormányzata nyújtson be pályázatot VP6-19.2.1.-39-7-17 kódszámú „Közösségfejlesztési, együttműködést és hálózatosodást fejlesztő projektek támogatása” felhívásra. A tervezett fejlesztés megnevezése: Rendezvénytér építése Gősfán, a megvalósítás helyszíne: Gősfa, Dózsa Gy. u. 20. hrsz:142.

Kérdés, hozzászólás a napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd a polgármester szavazásra bocsátotta az elhangzott előterjesztést.

Gősfa Község Önkormányzati Képviselő-testülete 4 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének
3/2018(II.15.) számú határozata**

Gősfa Község Önkormányzati Képviselő-testülete a VP6-19.2.1.-39-7-17 kódszámú „Közösségfejlesztési, együttműködést és hálózatosodást fejlesztő projektek támogatása” felhívásra pályázatot nyújt be.

Fejlesztés megnevezése: Rendezvénytér építése Gősfán

Fejlesztés megvalósulási helye: 8913 Gősfa Dózsa Gy. u. 20. hrsz: 142 hrsz

A képviselő-testület felhatalmazza a polgármestert a pályázati dokumentáció határidőre történő benyújtására.

 **Határidő: 2018. február 28.**

 **Felelős: Farkas Tiborné polgármester**

* **EFOP pályázat megvalósítása
Előadó: Hessel Ferencné képviselő**

**Hessel Ferencné képviselő:** Ismertette, hogy hat rendezvényt tartalmaz 2 évre vetítve a pályázat. Részletezve autómentes nap, falunap, szüreti rendezvény. Ezekre a rendezvényekre összesen 3 millió Ft fog rendelkezésre állni.

* **Közérdekű hozzászólás**

**Vincze Istvánné alpolgármester:** A parkban már balesetveszélyes a fák gyökerei által megemelkedett térkő burkolat. Azt fel kellene szedni és a felszedett burkolatot le lehetne tenni a Csiza Ferkótól örökölt háznál.

**Hessel Ferencné képviselő:** Kezdeményezte, hogy Csiza Ferenc sírjára az önkormányzat az elhunyt névnapján, születésnapján, húsvétkor, karácsonykor, mindenszentekkor vigyen virágot a sírjára, azt rendszeresen gondozza.

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és az képviselő-testület nyilvános ülését 17,55 órakor bezárta.

**K.m.f.**

 **Farkas Tiborné Szita Gabriella
 polgármester jegyző**